Miladin Ševarlić
Miladin Ševarlić (Beograd, 26. februar 1943) je srpski dramski pisac. Sem dramskih dela, pisao i filmska i televizijska scenarija, prozu, pesme, eseje i pozorišne kritike.

Biografija 
Rođen je i školovao se u Beogradu.. Godine 1967. diplomirao je svetsku književnost na Filološkom fakultetu, a 1968. godine završava dramaturgiju na Fakultetu dramskih umetnosti u Beogradu u klasi profesora Josipa Kulundžića.

Radni vek proveo, uglavnom, u pozorištima kao dramaturg, umetnički direktor i upravnik. Bio je, takođe, odgovorni urednik u Umetničkom programu Televizije Beograd i glavni urednik izdavačkog preduzeća Prosveta. Glavni je i odgovorni urednik časopisa Drama. Udruženja dramskih pisaca Srbije, čiji je predsednik bio u dva mandata, prvi put 1984. godine Treći put izabran je za predsednika 2010. Član je Udruženja književnika Srbije po pozivu.

Autor je više od trideset dramskih dela koja su (počev od 1968) igrana u pozorištima u zemlji i inostranstvu, emitovana na radiju i televiziji, te štampana u periodici, zbirkama, antologijama i posebnim izdanjima. Objavio je pet knjiga Izabranih drama. Režirao je i dva svoja pozorišna komada: Gospodin ministar i Zavodnik.

Dela

Pozorišne drame 
 U rukama otadžbine
 Svedok iz Mrtvog doma
 Odlazak Damjana Radovanovića
 Optimist
 Smrt pukovnika Kuzmanovića
 Propast carstva srpskoga
 Duševna bolnica
 Kum
 Nebeska vojska
 Kosovo
 Kod Zlatnog vola
 Zmaj od Srbije
 Karađorđe
 Gospodin ministar
 Crni Petar
 Ljubav pobeđuje
 Vuci i ovce ili Srbija na Istoku
 Zavodnik
 Divljač je pala
 Novi život
 Mala srpska komedija
 Vizantijski ametist
 Skerco
 Balkanska rapsodija
 Apsolutni sluh
 Izdajnik
 Smrt na izletu
 Merlinkina ispovest
 Antikvar

TV, radio-drame i scenarija 
 Odlazak Damjana Radovanovića, tv drama
 Smrt pukovnika Kuzmanovića, tv drama
 Povratak Vuka Alimpića, tv drama
 Proleće u Limasolu, tv film
 Nedeljni ručak, igrani film
 Pad Bastilje, radio-drama
 Kopernik, radio-drama
 Kupićemo vinograd, radio-drama

Ostalo 
Objavljivao pesme i eseje u književnim časopisima, šezdesetih i sedamdesetih (Savremenik, Književnost, Delo...), pozorišne kritike u Politici ekspres, sedamdesetih i eseje iz oblasti društvene i kulturne problematike u listu Borba, devedesetih godina; kasnije u časopisu Drama i drugim publikacijama.

Esej (predavanje) Srbija na strmoj ravni, video snimak predavanja u Centru za negovanje tradicionalne kulture u Kragujevcu. 
 
Scenska adaptacija Gorskog vijenca, P. P. Njegoša, izvedena mu je 1973. u Crnogorskom narodnom pozorištu, a dramatizacija (sa J. Pavićem) romana Tren 2, A. Isakovića, 1985. u Kulturnom centru u Beogradu. Roman Smrt pukovnika Kuzmanovića objavila mu je Srpska književna zadruga (1986), a Enciklopediju verovanja i običaja  (sa M. Zupancom), Sfairos (1989) i Plato (2001). Kod Platoa mu je izašla i knjiga eseja Srpska Atlantida, 2002. godine. Sećanja na vreme provedeno u Nišu na mestu upravnika i umetničkog direktora Narodnog pozorišta objavio je u formi dnevničkih beležaka obogaćenih dokumentarnim materijalom u knjizi Viski i trubači (Beograd, Kulturno prosvetna zajednica Srbije, 2014).

Nagrade 
 Nagrada na prvom (anonimnom) konkursu Udruženja dramskih pisaca Srbije (1980) za dramu Propast carstva srpskoga.
 Tri nagrade Branislav Nušić za drame Nebeska vojska (1986), Zmaj od Srbije (1990) i Zavodnik (2000).
 Sterijina nagrada na 29. Sterijinom pozorju (1994), za dramu Zmaj od Srbije.
 Nagrada za tekst na Festivalu praizvedbi u Paraćinu (1994), za dramu Zmaj od Srbije.
 Nagrada Joakim Vujić (1995) za dramu Karađorđe.
 Nagrada Zlatni beočug „za trajni doprinos kulturi Beograda“ (1999).
 Priznanje Vlade Republike Srbije za vrhunski doprinos nacionalnoj kulturi (2011).
 Visoko međunarodno priznanje za životno delo Akademije Ivo Andrić (2014).
 Vukovu nagradu Kulturno-prosvetne zajednice Srbije za naročite rezultate u stvaralačkom radu na širenju obrazovanja, kulture i nauke u Republici Srbiji i svesrpskom kulturnom prostoru (2016).

Literatura (izbor) 
 Borka Pavićević: Politika je sudbina - razgovor sa Miladinom Ševarlićem povodom premijere Propasti carstva srpskoga u Ateljeu 212 (Program Ateljea 212 br. 75, 21. april 1983)
 Aleksandar Milosavljević, Pseudoistorijska (srpska) trilogija (M. Ševarlić, Srpska trilogija, Bata, Niš 1995).
 dr Marta Frajnd, Tipovi izmene istorijske istine u istorijskoj drami i političkom pozorištu. (Književnost i istorija - zbornik referata sa naučnog skupa u Niškoj Banji 1995)
 dr Marta Frajnd, Kosovska trilogija Miladina Ševarlića (Teatron br. 96, 1996.)
 Miloš Jevtić, Portret dramskog pisca (Teatron br. 113, zima 2000).
 dr Raško V. Jovanović - Predgovor Izabranim dramama Miladina Ševarlića (Plato, Beograd 2001).
 Milosav Buca Mirković, 40 godina umetničkog rada Miladina Ševarlića (Drama br. 3, proleće 2003)
 Milisav Milenković: Srbi slave pobede unapred, a poraze unazad - razgovor sa dramskim piscem Miladinom Ševarlićem. (Drama br. 10, 2005; Izabrane drame 4 (Udruženje dramskih pisaca Srbije, Beograd 2010)).
 Oklopnici, pesme (Pesničke novine br. 1, 2006).
 dr Boško Suvajdžić, Čudotvorni prsten dramske kovine - predgovor Izabranim dramama 2 Miladina Ševarlića (Udruženje dramskih pisaca Srbije, Beograd 2006)
 Olga Stojanović, Apis, Princip i lađa francuska… - razgovor sa Miladinom Ševarlićem (Drama br. 18, 2007; Izabrane drame 3, Udruženje dramskih pisaca Srbije, Beograd 2008).
 Dominacija sveopšteg privida - intervju listu Pečat (br. 13, 2008)
 Radomir Putnik - Pogovor 36. knjizi edicije Savremena srpska drama (Udruženje dramskih pisaca Srbije, Beograd 2008)
 mr Snežana Kutrički, Dinastija Nemanjića u savremenoj srpskoj drami (Magistarski rad na novosadskom Univerzitetu, 2010)

Reference

Vidi još 

 Udruženje dramskih pisaca Srbije
 Savremena srpska drama (edicija)

Vanjske veze

Srpski pisci
Srpski scenaristi
Jugoslavenski scenaristi